विलक्षण व्यक्ति

Wed, 21 May 2025 06:46:30 +0000

मौलाना रहमतअली एक ऐसा नाम था - जिसकी क्या छोटे और क्या बड़े, क्या गरीब और क्या अमीर, क्या पढ़े-लिखे और क्या अनपढ़, सभी एक स्वर से प्रशंसा करते नहीं अघाते थे। हर तरह के लोगों का प्यार और आदर पाने का कारण मौलाना साहब की अद्भुत प्रकृति थी। वे चार भाषाओं के विद्वान थे, फिर भी सरल-हृदय इतने कि बच्चों को भी भा जाते। इसके साथ ही, वे सबके सुख-दुख में हर समय साथ देने वाले, विनम्र स्वभाव के व्यक्ति थे।